Source: http://www.bihon.ro/csm-oradea-a-invins-asesoft-ploiesti/1198241
Timestamp: 2017-10-22 12:09:30+00:00

Document:
CSM Oradea a invins Asesoft Ploiesti - BIHON
CSM Oradea a invins Asesoft Ploiesti
la	4. noiembrie 2012 15:58
CSM Oradea a obţinut prima victorie în deplasare în faţa multiplei campioane.
Baschetbaliştii orădeni au reuşit să se reabiliteze după eşecul de acasă cu BC Timişoara, înregistrând un succes deosebit de important pe terenul celor de la CSU Asesoft. Este totodată prima victorie în deplasare în faţa multiplei campioane ploieştene, după şase ediţii în prima divizie.
Echipa noastră a început bine partida de la Brazi. Gazdele au marcat primul coş, dar orădenii au realizat imediat un paţial de 11-0 şi s-au menţinut apoi la conducere, scorul după primul sfert fiind 19-25. CSU Asesoft a recuperat din diferenţă în sfertul secund, oaspeţii având avantaj minim la pauză, scor 37-38.
Pauza a fost de bun augur pentru orădeni, care au făcut un sfert trei de excepţie, pe fondul unui joc colectiv de înalt nivel. După o prestaţie entuziasmantă a lui Maric, Franklin, Dillon, Topcov şi Tibîrnă, CSM Oradea încheie sfertul trei cu un avantaj de 16 puncte, scor 51-67. În sfertul patru, diferenţa creşte la 24 de puncte după coşul de la distanţă al lui Stefanovic şi orădenii nu mai pot scăpa victoria, chiar dacă pivoţii Topcov şi Ţibîrnă sunt descalificaţi pentru cinci faulturi personale. Ploieştenii fac fault după fault în ultimele minute în disperare de cauză, încercând să profite de imprecizia oaspeţilor la aruncările libere, coroborată cu o anumită relaxare prematură a unor jucători. Gazdele recuperează astfel din handicap, dar au fost departe de a ameninţa victoria echipei orădene. Scorul final, 85-94, consfinţeşte succesul absolut meritat al formaţiei lui Cristian Achim.
Etapa viitoare, CSM Oradea va juca pe teren propriu cu lidera clasamentului, Gaz Metan Mediaş. JB – G.N.
Sala Sporturilor din Brazi. Spectatori: circa 600
CSU Asesoft Ploieşti – CSM Oradea 85-94 (19-25, 18-13, 14-29, 34-27)
CSU Asesoft: Tudor 19 (5×3), Szijártó 2, Mandic 4, Burlacu 10 (1), Timmermanis 6 (2), Tica, Nyakundi 15, Stănescu 12 (1), Hargrove 13 (2), Vlahovic 4 (1). Nu au jucat Negoiţescu şi V. Dumitrescu. Antrenor: Vladimir Arnautovic
CSM Oradea: Stefanovic 3 (1), Lupusavei 5 (1), Maric 21 (3), Paşca 2, Topcov 20, Dillon 14 (1), Navickas, Lázár, Ţibîrnă 11, Franklin 18. Nu au juca Hora şi Ciordaş. Antrenor: Cristian Achim
Arbitri: Laurenţiu Grigoraş – Alexandru Olaru, Bogdan Podar. Comisar FR Baschet: Radu Drăgănescu
Descalificări pentru 5 faulturi: Tudor, Burlacu, Timmermans / Topcov, Ţibîrnă
Taguri: asesoft ploiesti, baschet, csm oradea

References: CSM 

CSM 
 CSM 
 CSM 
 CSM 

CSM 
 csm